Täna saates -
Kogudusejuhtide sõnul
halveneb endises Nõukogude Liidus usuvabaduse olukord.
Suurbritannias kinnitati seadus,
mis toob homoliitude seadustamise sammu võrra lähemale.
Kohtame India lastekodu lapsi ja selle juhatajat.
KRISTLIKU MAAILMA UUDISED
Tagakiusamine kasvab endises NSVL-is.
Tere, olen Wendy Griffith.
Venemaal piiratakse usuvabadust.
Ekspertide paneel avalikustas, et valitsus sulgeb kirikuid,
otsib välja ja vahistab juhte ning hävitab kirikute kirjandust.
Kommunismi varisemist on käidud pikk tee.
Nüüd näib usuvabaduse laine taanduvat.
Kui NSVL kokku varises ja Berliini müür lammutati
olid kõik tuleviku suhtes elevil.
On möödunud 20 aastat. Taas räägitakse vabadusest.
Nõukogude aega ei naasta, kuid märgid on murettekitavad.
Põletatakse kirikuid ja riste.
Kasvanud on antisemitism.
Ajalehtedes kritiseeritakse erinevaid organisatsioone. See on murettekitav.
Kasvanud on sallimatus.
Pastorid ei julge tagakiusamisele ja piirangutele vastu astuda.
Pastor ei taha astuda valitsuse ja ministrite vastu.
Asi on julgeolekus. Kas see pöördub tema vastu?
Ehk teeb see tagakiusu hullemaks?
Matti Sirviö julgustas Uzbekistani usklikke
looma julgeolekukaalutlustel rahvusvahelisi sidemeid.
Kõik peaksid õppima internetti kasutama ja inglise keelt rääkima.
Need ühendavad ülejäänud maailma ja eriti Kristuse Ihuga.
Tahetakse äratada poliitikuid ja inimõigusaktiviste
kaitsma endises Nõukogude Liidus usuvähemuste positsiooni.
Mark Martin, CBN News
Mul on külas ühenduse Russian Ministries juht Sergei Rakhuba.
Organisatsioon evangeliseerib endist Nõukogude Liitu.
- Tore, et siin oled. - See on privileeg.
- Miks rünnatakse usuvabadust just nüüd?
- Saime vabaduse 22 aasta eest. Nüüd on asjad jälle muutumas.
Vaimne, poliitiline ja majanduslik maastik
muutub endise NSVL-i maades kiiresti.
Kesk-Aasia riikides, nagu Usbekistan, Tadzhikistan ja Kirgiisia,
on arengud väga ilmsed.
Tõusmas on äärmusislamism ja sellega koos ka rõhumine.
- Kuidas reageerib kogudus?
- Koguduse vastus on olnud võimas.
Kogudused kasvavad Uzbekistanis.
Pastoreid vangistatakse, hävitatakse ja konfiskeeritakse Piibleid.
Kodukogudused jätkavad kasvu. Põrandaalune kogudus kasvab.
- Kas tagakiusu kasvus on süüdi Vene valitsuse tegevus?
- Vene põhiseadus lahutab kiriku ja riigi.
Usulis-poliitiline areng on viinud evangeelse kiriku vähemusse
ja väljaspoole ühiskonna põhivoolu.
- Kuidas on olukord mõjutanud evangeelset kirikut?
- Evangeelne kirik ei saa vabalt tegutseda.
See on suletud nelja seina vahele.
See ei saa avalikult tegutseda.
Ühiskonnas on palju sotsiaalseid ja muid vajadusi.
Kui evangeelsed tahavad aidata lastekodusid,
peavad nad hankima loa õigeusu preestrilt või linnapealt.
Nii on asjad tänapäeva Venemaal.
Uzbekistanis ja Kirgiisias ei saa trükkida Piibleid.
Ei saa trükkida vaimset kirjandust, evangeliseerida,
ega rääkida avalikult usust.
Uzbekistanis ei tohi rääkida usust isegi oma lastele ega palvetada.
Juba kolme inimese kogunemine on illegaalne.
Seepärast pannakse inimesi vangi.
- Kuidas saame endises NSVL-is elavaid usklikke toetada?
- Palume maailma usklikel jätkata palvevõitlust
ja majanduslikku tuge. See on meie lootus ja ülesanne.
- Jeesus on meie lootus. Aitäh. Meenutame teid palves.
Russian Ministriesi tööst võite lugeda meie kodulehelt.
80-miljoniline Anglikaani kirik sai uue peapiiskopi.
Maailma Anglikaani kiriku etteotsa astus 57-aastane Justin Welby.
Tal on naine ja viis last. Ta on endine naftafirma juht.
Anglikaani kirikut lõhestavad naispreestrite ja homoliitude teemad.
Welby on homoliitude seadustamise vastu Inglismaal.
Ometi pooldas enamik Briti seadus- andjaid homoliitude seadustamist.
Eelnõu sponsoriks on peaminister David Cameron.
Tugevaimad vastuseisjad on Cameroni enda parteist.
Poolthääled: 400, vastuhääled: 175.
Võidavad poolthääled.
Seaduseelnõu hääletati esimest korda.
Kui sellest saab seadus,
saavad homod õiguse tsiviil- ja kiriklikele laulatustele,
kui kirik nõustub neid laulatama.
Täna otsustati, et homod võivad nimetada oma liitu abieluks.
Kõigil peaks olema õigus abieluinstitutsioonile.
Seepärast ma selle eest võitlengi.
Cameron kaotab oma parteis toetust.
Rohkem kui pooled 303 konservatiivist hääletasid vastu või ei hääletanud.
Paljude meelest on mindud liiga kaugele.
Kes me oleme, et abielu mõiste ümber määratleme?
Sellel on tohutud tagajärjed.
Tagajärgi mõistes hakkavad inimesed muretsema.
Konservatiivid kardavad, et Cameroni seisukoht viib valimiskaotuseni.
Seadus jõustuks 2015. a, vahetult enne valimisi.
Charlene Israel, CBN News
Varem kodutu mees jutlustab suurtele rahvahulkadele.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Igaüks meist seisab silmitsi selle küsimusega.
See on elu tähtsaim otsus - kus sina oma igaviku veedad?
Gordon Robertson tegi järje oma DVD-õpetusele,
kus kuuleme tunnistusi taeva- ja põrgukogemustest.
On uskumatult palju armastust. - Kogesin tröösti, rahu ja rõõmu.
Õpetusplaat on hea töövahend ingliskeelseks evangeliseerimiseks.
See uurib Piibli nägemust igaviku ja päästekindluse kohta.
Kogesin kirjeldamatut tunnet, et olin saabunud koju.
Võid saada kindluse, et kui sured ja lahkud oma ihust,
pääsed igaveseks koju Jeesuse juurde.
Mul oli nälg. Te andsite mulle süüa.
Mul oli janu. Te andsite mulle juua.
Olin võõras. Kutsusite mind sisse. - Olin alasti. Te riietasite mind.
Olin haige. Te hoolitsesite minu eest.
Olin vanglas. Te käisite mul külas.
See on võimalik tänu teie annetustele. Hakka meie partneriks!
Järgmiseks kohtume pastoriga, kelle teenimistöö algas aeglaselt.
Tal polnud kodu ega raha.
Hiljuti juhtis ta palveüritust, kus osales 17 000 pastorit.
Efrem Graham jätkab Indiast, New Delhist.
Olin alustades 21-aastane.
60-aastane pastor R. Abraham jõudis tähtsa tööverstapostini.
Ta korraldas hiljuti 4-päevase palveürituse,
kus osales evangeliste maailmast ja miljon indialast.
61-hektariline staadium oli täis, mis on saavutus riigis,
mille elanike seas on kristlasi vaid veidi üle 2%.
Abraham ei tahtnud kunagi oma keemikukarjäärist loobuda.
Oleksin võinud auto osta. See oli 1974. a suur asi.
Sain töö eest head palka.
Teenistus tõi teatud turvatunde.
Siis rääkis minuga Jumal.
- Mis Ta ütles?
- "Poeg, mul on sinu jaoks eriline kutsumine.
Loobu tööst, lahku oma kodust
ja kuuluta oma rahvale evangeeliumi."
See oli üllatus.
Kuigi jutlustamine oli võõras, oli Abraham kuulekas.
Peagi oli ta pankrotis, kodutu ja näljas.
Tol ajal oli suurim ime, kui oli midagi süüa.
Õhtuti ootasin, et poed kataksid oma aknad,
et saaksin magada väravaputkas.
Hakkasin imestama, miks Jumal mind kutsus.
Kahe aasta pärast rajas Abraham
koos ühe teise mehega evangeliseerimisorganisatsiooni.
Organisatsiooni kuulub nüüd üle 3000 India koguduse.
Olen alati vastanud Jumala juhtimisele ja inimeste vajadustele.
Kui nägin vajadust, tegin kõik, et võiksin seda täita.
See lastekodu on üks neid vajadusi.
Bethesdas, Armu kojas, loevad tüdrukud rõõmsalt piiblisalme.
Naeratuse taha jäävad õuduslood ärakasutamistest.
Shavanee isa põletas ema petrooleumiga surnuks.
8-aastase Tanu ema viskas ta purjuspäi välja.
Lood on poisse soosivas ühiskonnas tuttavad.
See murdis mu südame. Nutsin oma nutud ära.
Issand küsis: "Kes nende eest hoolitseb?"
Avasin esimest korda elus suu ja ütlesin: "Mina teen seda."
Abrahamil on 14 lastekodu
koos CBN-i organisatsiooniga Orvu Tõotus.
Lastekodutöö algas tagasihoidlikult 10 aasta eest.
Algul üüriti kaht tuba. Nüüd on lastekodul kaks hoonet.
Ühendusel on 16 Piiblikooli ja kuus kristlikku kooli.
Käisime pastor Abrahamiga algkoolis
ja gümnaasiumi.
Olen pühendunud laste aitamisele. Lapsed on mul väga südamel.
Abrahami südamel on nii noored kui vanad indialased.
Ta ehitab vanadekodu vananevatele pastoritele.
India pastoreil ei ole pensioni ega sotsiaalkindlustust.
Nad satuvad tänavale, kui neil pole lapsi hoolitsemas.
Pastor ei taha, et keegi peaks kodutust kogema.
60-aastane pastor tahab teenida evangelistina veel 40 aastat.
Peaasi on olla valmis tegema Jumala tahet.
See on olulisim.
Efrem Graham, CBN News, New Delhi, India
Järgmiseks meenutame pastorit, prohvetit, teoloogi ja luurajat.
Eric Metaxas avaldas raamatu Dietrich Bonhoefferist.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
SÕNUM CBN'I ASUTAJALT PAT ROBERTSONILT
Elame USA-s ja CBN-i kanalil ajaloolisel ajal.
On väga oluline, mida sa praegu teed.
Tuleb kuulutada evangeeliumi, aidata vaeseid,
toita näljaseid, riietada alastiolijaid,
anda kannatajaile arstiabi ja tuua lootusetuile lootust.
700-klubi programmi partnerina saad anda oma panuse.
Helista ekraanil oleval numbril. Täname kõiki oma partnereid.
Me ei taha olla tühjade kätega. Tahame öelda Issandale:
"Siin on need, kes tulid Sinu juurde tänu minu jõupingutustele."
Liinid on avatud. Täname Jumalat igaühe eest.
Helistage kohe!
See oli ingellik, rahulik, turvaline, armastav paik.
Ma ei kartnud. Ajataju kadus.
Kogesin lohutust, rahu ja rõõmu.
Kogesin kirjeldamatut tunnet, et olin saabunud koju.
LIFE BEYOND THE GRAVE - DVD
Seda on võimatu ette kujutada.
Veebruaris tähistatakse Dietrich Bonhoefferi sünniaastapäeva.
Bonhoeffer astus vastu Adolf Hitleri natsi rezhiimile.
Jätkab Scott Ross.
Saksamaa 1939
Hitleri võimuletulek üllatas kõiki. Maailm ahmis õhku,
kui natsid alistasid kõigepealt Saksamaa, seejärel Euroopa.
Saksa vastupanuliikumine tahtis riiki seestpoolt kukutada.
Nende peaeesmärk oli mõrvata Adolf Hitler.
Pastor Dietrich Bonhoeffer oli vastupanuliikumise juhtisikuid.
Rääkisin Eric Metaxasega, kes kirjutas Bonhoefferist raamatu.
Minu meelest on Bonhoeffer meie aja kristlastele suur eeskuju.
Bonhoeffer kasvas Saksamaal haritud ja kunstikalduvustega peres.
Isa oli hinnatud psühholoog. Vend oli Albert Einsteini kolleeg.
Bonhoeffer valis teoloogia.
New Yorgis magistratuuris õppides tabas teda seal üllatus.
New Yorgis jutlustatakse peaaegu mida tahes.
Üks, mida ei jutlustata, on Kristuse evangeelium:
rist, patt, andeksandmine, surm ja elu.
Nii kirjutas ta 80 aasta eest New Yorgi peavoolu protestantismist.
Bonhoefferil oli raske leida kainet õpetust.
Ta innustus külaskäigul Harlemi baptistikirikusse.
See puudutas teda. Ta käis seal iga pühapäev.
Ta õpetas pühapäevakoolis. Ta õpetas ka täiskasvanuid.
Aarialane mustanahaliste kirikus 1930. aastate algul. - Imeline!
Ta imestas USAs harrastatava rassirõhumise üle.
Saksamaal midagi sellist polnud. See oli ameeriklaste probleem.
1933. a sai Hitlerist liidukantsler ja kõik muutus.
Bonhoeffer nägi, kuidas Saksamaal sama juhtus.
Juudid muudeti 2. klassi kodanikeks. Ta hakkas sellele häälekalt vastu.
Ta oli üks väheseid kristlasi, kes olukorda mõistis.
On hämmastav näha,
kuidas kirikud ja konservatiivid Hitleri hämamist uskusid.
Hitler oli geenius. Ta kasutas kirikut väga hästi ära.
Bonhoeffer osales Ülestunnistuskiriku rajamisel,
mis võitles Hitleri ja natsi rezhiimiga
nende kristlusevastasuse ja antisemitismi tõttu.
Ometi ei tahetud tunnistada probleemi tõsidust.
Ta püüdis inimesi äratada. Tihti jäi ta oma mõtetega üksi.
Bonhoeffer püüab näidata kristlastele Pühakirjast,
et koguduses pole juuti, kreeklast ega paganat.
Kui juut tahab kogudusse,
on kristlase kohus teda tervitada.
Ta ütles: "Koguduses seisavad kristlane ja juut koos."
Natside tegevus Saksamaal käis Jumala rahva vastu.
Bonhoeffer otsustas, et ei võitle Hitleri sõjas.
Ta sõitis Ameerikasse,
kuid naasis vahetult enne sõja algust.
Ta otsis Jumala tahet. Issand kutsus ta tagasi Saksamaale.
Ta pidi otsustama. Kas võtta veel üks samm?
Bohoeffer ühines topeltagendina Saksa sõjaväeluurega.
Ta tegutses kullerina ja lõi kontakte liitlastega.
- Filosoofilises, vaimses ja piibellikus mõttes
suutis ta õigustada oma osalust Hitleri atentaadiplaanis.
Kuidas sobib see Rooma 13. peatükiga, mis käsib kuuletuda võimudele?
- Isegi paljud head sakslased polnud asjadega kursis.
Bonhoffer mõtles, et kui ta pole valmis praktilisteks tegudeks
süütute juutide heaks, ei saaks ta seista Jumala ees.
Enne salamõrva teostamist Bonhoeffer vahistati
ja viidi Tegeli vanglasse.
Ta püüdis salaja juute välja toimetada.
20.06.1944, kui Hitleri salamõrv ebaõnnestus,
ootas Bonhoeffer endiselt oma kohtuprotsessi.
Kümme aastat tegutsenud konspiratsioon paljastati.
Pärast seda olid Bonhoefferi päevad loetud.
Ta viidi Gestapo vanglasse ja edasi kontsentratsioonilaagrisse.
Taamal kõlasid juba ameeriklaste püssilasud,
kui Bonhoeffer Hitleri käsul 9. aprillil 1945. a üles poodi.
Paari nädala pärast tegi Hitler enesetapu ja Saksamaa alistus.
Meil on kiusatus pidada seda tragöödiaks,
kuid ma ei usu, et Bonhoeffer seda tahaks.
Ta pidas Jumala teenimist, isegi surmani,
elu suurimaks rõmuks.
- Mis on tema sõnum 21. sajandi inimesele?
- Ta on võimsaks tunnistuseks uskmatutele.
Ta kutsub inimesi Jumala juurde ainulaadse siirusega.
Oli rõõm esitleda Bonhoefferit sugupõlvele, kes teda ei tundnud.
- Dietrich Bonhoffer on tõeline asi.
Lugu Bonhoefferist võib jagada Facebookis.
Samas saab "laikida" ka meie kodulehte.
Anna siia! Nägemist!
Elu on kiire, kuid olen leidnud hea võimaluse andmiseks.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina muudame iga päev maailma paremaks.
Tegin otsekorralduslepingu. Pank teeb ära kogu töö.
Tean, et minu annetus läheb sinna, kus seda kõige enam vajatakse.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Mis siis, kui teaksid, et taevas on tõeline, kuna oled seda ise näinud?
Kõik on elav.
On uskumatult palju armastust.
Kuidas see su elu muudaks?
Ta põles: "Peame rääkima Jeesusest!"
DVD-l Life beyond the Grave räägitakse taevakogemustest.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
Neljapäeval pandi Washingtonis poliitilised erimeelsused kõrvale
ja keskenduti rahvuslikul palve- hommikusöögil ühisele usule.
President Barack Obama rääkis usu jõule keskendumisest.
Otsin Pühakirjast tarkust ja tasakaalu
oma ülesannete täitmiseks presidendi, abikaasa ja isana.
Uurin tihti Pühakirja,
et õppida olema parem mees ja parem president.
Ürituse peakõneleja oli dr Benjamin Carson.
Aitäh vaatamast! Järgmise nädalani! Jumal õnnistagu teid!
Tõlge: Monika Jaaguri